Bejaarde sterf ná wrede hameraanval | Maroela Media
Bejaarde sterf ná wrede hameraanval
'n Bejaarde vrou van Port Elizabeth is Woensdag, net meer as vier weke nadat sy wreed in haar huis met 'n hamer aangeval is, dood.
AO Alwin Labans, polisiewoordvoerder, het aan Maroela Media gesê Anne Smith (86) is Woensdagoggend in 'n hospitaal oorlede. Sy was in 'n kritieke toestand toe sy in die waakeenheid opgeneem is en het bloeding op haar brein gehad.
Volgens Labans het Smith nooit dermate herstel dat die polisie 'n verklaring by haar kon afneem nie. Hy het bevestig dat die saak van poging tot moord nou na moord omgeskakel is.
Maroela Media het vroeër berig 'n buurman van Smith het op 28 Mei omstreeks 13:00 gesien hoe twee mans uit haar erf in Marthastraat in Kammapark spring. Hy het die verdagtes agternagesit en hulle het 'n sak met waardevolle besittings, soos 'n skootrekenaar en kameras, laat val.
Die buurman en ander inwoners is daarna na Smith se huis waar hulle haar in 'n plas bloed op die vloer aangetref het. Sy is vermoedelik met 'n hamer aangerand toe sy die mans betrap het terwyl hulle haar huis geplunder het.
Smith woon saam met haar volwasse seun wat doof en verstandelik gestrem is. Hy is ongedeerd gevind, maar kan nie vir die polisie sê wat gebeur het nie.
Labans het Donderdag gesê niemand is nog in verband met die voorval in hegtenis geneem nie, maar die polisie volg tans sterk leidrade op.
Ope brief aan president oor grondkwessie: 'Jy vat ons toekoms weg'
Ondersoek na DA-raadslid se Israel-opmerking voltooi
Wat gaan nou van haar arme seun word. Een mens se wreedheid se dade strek soveel verder as wat hul kan dink, of omgee…
Ag HERE hou die familie en die tannie se kinders styf van en vertroos hulle, hoe vergewe en vergeet jy as jou MA met n hamer dood gemaak is? my hart pyn vir haar seun wat in die huis was. Tannie Anna RIV, loop op strate van goud, ken geen pyn, lag elke dag!!!! want U is nou veilig by JESUS voete.
Ja julle dit is wreed. Here gaan met daardie kind hou hom sterk en glo een van die familie sal hom vat en ook n goeie huis gee soos sy moeder het.
Mense die lewe raak baie erg en dit maak mens bang mens weet nie meer watter kant toe nie. More is jy daar en net so kan jou lewe weg gevat word onnodig.
Die ma was 86 en sy het nog omgesien na haar gestremde kind wat boonop nog doof is ook. Meer weerloos sal jy in die wereld nie kan vind nie. Die tragedie is dat die wereld nie juis gaan stilstaan nie. As hulle ander opsies gehad het sou die kind tog seker nie nog by sy ma gewoon het nie. Sy het reeds haar lewe opgeoffer vir hom, nou is hy oorgelaat aan die genade. Sal dit SAUK dit uitsaai!? Die duiwel is los in die land, of regeer hy eerder die land?
NOG n sinnelose rassehaat moord wat soveel hartseer en verdriet meebring. En nogsteeds se ons President nie n woord noe.